חלק ‎ ראשון‎ :  הרקע ‎ העיוני- ‎ תפיסתי ‎ של ‎ המקדש‎ 

פרק ‎ שני‎ :קדושה.‎ 

משמעות ‎ המושג ‎ קדושה ‎ קיבלה ‎ לאורך ‎ הזמן ‎ הטיות ‎ ושימושים ‎ שהפכו ‎ אותה ‎ לתערובת ‎ של ‎ מושגים,‎ 
שחלקם ‎ הוא ‎ ההיפך ‎ הגמור ‎ מן ‎ המשמעות ‎ האמיתית.‎ 

אנו ‎ פוגשים ‎ אותה ‎ לראשונה ‎ בתנ״ך ‎ בבריאת ‎ היום ‎ השביעי‎ :  "ויברך ‎ אלוהים ‎ את ‎ יום ‎ השביעי ‎ ויקדש‎ 
אותו", ‎ ובהמשך ‎ בשימושים ‎ שונים,‎ 

כמו ‎ התואר ‎ לבורא ‎ :  "כי ‎ קדוש ‎ אני"‎ 

המטרה ‎ של ‎ עם ‎ ישראל ‎ :  ואתם ‎ תהיו ‎ ממלכת ‎ כהנים ‎ וגוי ‎ קדוש"‎ 

הדרישה ‎ מעם ‎ ישראל ‎ :  "קדושים ‎ תהיו"‎ 

ההגדרה ‎ של ‎ מרחב ‎ השכינה ‎ :  "ועשו ‎ לי ‎ מקדש"‎ 

ההגדרה ‎ של ‎ המקום ‎ שבו ‎ הונח ‎ ארון ‎ הברית ‎ :  קודש ‎ הקודשים‎ 

ההגדרה ‎ של ‎ הכהנים ‎ :  קדושים ‎ יהיו ‎ לאלוהיהם... ‎ והיו ‎ קודש‎ 

היחס ‎ של ‎ העם ‎ אל ‎ הכהנים ‎ :  וקדשתו, ‎ כי ‎ את ‎ לחם ‎ אלוהיך ‎ הוא ‎ מקריב‎ 

ההגדרה ‎ של ‎ זמנים ‎ מיוחדים ‎ :  זכור ‎ את ‎ יום ‎ השבת ‎ לקדשו, ‎ קידוש ‎ החודש, ‎ מקדש ‎ ישראל ‎ והזמנים ‎ וכדי.‎ 
פעולות ‎ של ‎ הקדשה ‎ :  קדש ‎ לי ‎ כל ‎ בכור, ‎ להקדיש ‎ חפץ, ‎ אדם, ‎ זמן, ‎ מרחב, ‎ וכדי.‎ 


הקדשה ‎ ־  בלשון ‎ העברית, ‎ היא ‎ הבדלה.‎ 

דהיינו ‎ להבדיל ‎ ולייחד ‎ משהו ‎ לצורך ‎ מסויים ‎ ספציפי. ‎ (כמו ‎ להקדיש ‎ זמן, ‎ לקדש ‎ אשה, ‎ מרחב ‎ מקודש,‎ 
שמשמעותם ‎ לייחד ‎ משהו ‎ ולהבדיל ‎ אותו ‎ מהאחר, ‎ לצורך ‎ מסויים) ‎ קדוש ‎ הוא ‎ משהו ‎ נבדל. ‎ (כמו ‎ כהן‎ 
שנקרא ‎ קדוש, ‎ היות ‎ והוא ‎ נבדל ‎ משאר ‎ האנשים ‎ ומוקדש ‎ לעבודה ‎ מיוחדת ‎ ספציפית.) ‎ ולכן, ‎ 'קדושה' ‎ -  היא‎ 
ההגדרה ‎ לכוח ‎ המבדיל ‎ בין ‎ דבר ‎ לדבר ‎ והופך ‎ את ‎ הדבר ‎ ליקדוש' ‎ יותר. ‎ דהיינו ‎ מובדל ‎ יותר.‎ 

אלא ‎ שעדיין ‎ נדרשת ‎ הבהרה ‎ מהי ‎ הבדלה ‎ סתמית ‎ בין ‎ שני ‎ דברים, ‎ ומה ‎ באה ‎ להוסיף ‎ ההבדלה ‎ המיוחדת‎ 
שמוגדרת ‎ על ‎ ידי ‎ המונח ‎ "קדושה". ‎ לכן, ‎ נוסיף ‎ ונדייק, ‎ שהמונח ‎ קדושה ‎ בא ‎ לבטא ‎ הבדלה, ‎ או ‎ נבדלות ‎ שיש‎ 
בה ‎ מאפיינים ‎ של ‎ שינוי ‎ והבדלה ‎ מהותיים ‎ ולא ‎ מקריים.‎ 

נוכל ‎ להבחין ‎ בזה ‎ בצורה ‎ פשוטה ‎ בדרגות ‎ הקיום ‎ בטבע. ‎ (בהתאם ‎ לחלוקה ‎ הדרגתית ‎ של ‎ דומם, ‎ צומח, ‎ חי,‎ 
מדבר) ‎ לדוגמא ‎ -  ניקח ‎ לדוגמא ‎ את ‎ ההבדל ‎ שיש ‎ בין ‎ דרגת ‎ החי ‎ לדרגת ‎ הצומח.‎ 

הצומח, ‎ מוצא ‎ את ‎ מזונו ‎ מכוח ‎ האדמה, ‎ האויר, ‎ האור, ‎ והמים. ‎ כולם ‎ מצויים ‎ לו, ‎ מבלי ‎ שהוא ‎ פועל ‎ פעולה‎ 
פנימית ‎ ליצור ‎ או ‎ להשיג ‎ אותם.‎ 

תנאי ‎ המחיה ‎ והקיום ‎ שלו, ‎ אינם ‎ פועלים ‎ מכוחו, ‎ אלא ‎ פועלים ‎ עליו. ‎ בהתאם ‎ לשינויי ‎ האקלים ‎ ואיזור‎ 
הגידול, ‎ גודלים ‎ צמחים ‎ שונים, ‎ ומתפתחים. ‎ השינויים ‎ בין ‎ הצמחים, ‎ לא ‎ קשורים ‎ לכשרון ‎ פנימי ‎ של ‎ מציאת‎ 
מזון. ‎ אלא ‎ להיפך. ‎ הכשרון ‎ היחיד ‎ של ‎ צמח ‎ הוא ‎ להשתמש ‎ בכוחות ‎ שפועלים ‎ עליו, ‎ ובהתאם ‎ לכוחו ‎ להצמיח‎ 
את ‎ עצמו.‎ 


לכן, ‎ במובן ‎ זה, ‎ אי ‎ אפשר ‎ לומר ‎ שיש ‎ הבדל ‎ מהותי ‎ בין ‎ צמח ‎ לצמח, ‎ היות ‎ ועקרון ‎ צורת ‎ החיים ‎ שלהם ‎ זהה.‎ 
ההבדלים ‎ בין ‎ הצמחים, ‎ הם ‎ מקריים, ‎ בהתאם ‎ לתנאי ‎ המחיה ‎ שלהם, ‎ אך ‎ שווים ‎ באופיים.‎ 


לעומת ‎ זאת, ‎ בעלי ‎ חיים, ‎ הריהם ‎ שונים ‎ בעקרון ‎ צורת ‎ החיים ‎ שלהם ‎ באופן ‎ מהותי. ‎ היות ‎ והדרך ‎ שבה ‎ הם‎ 
ניזונים ‎ ומקיימים ‎ את ‎ צורת ‎ החיים ‎ שלהם, ‎ תלויה ‎ גם ‎ בכשרון ‎ נוסף ‎ של ‎ כוח ‎ חיים ‎ פנימי ‎ שנוסף ‎ להם,‎ 
ומאפשר ‎ לו ‎ לנוע, ‎ מה ‎ שהופך ‎ את ‎ מציאות ‎ חייו ‎ לתלויה ‎ במימוש ‎ הכשרון ‎ הזה.‎ 

ההישרדות ‎ הטבעית ‎ של ‎ כל ‎ בעל ‎ חי ‎ בטבע, ‎ מתאפשרת ‎ אך ‎ ורק ‎ הודות‎ (ובהתאם) ‎ ליכולת ‎ של ‎ אותו ‎ בעל ‎ חי‎ 
למצוא ‎ את ‎ מזונו.‎ 

היכולת ‎ של ‎ כל ‎ בעל ‎ חי ‎ למצוא ‎ את ‎ מזונו ‎ בטבע, ‎ מבוססת ‎ על‎ 'טכניקה' ‎ כלשהי, ‎ אשר ‎ מאפשרת ‎ לו ‎ לנצל ‎ את‎ 
יכולת ‎ הצפיה ‎ שלו ‎ בבעל ‎ חי ‎ אחר ‎ (או ‎ בצמחים ‎ כמובן, ‎ שזה ‎ מובן ‎ מאליו), ‎ ואת ‎ היכולת ‎ לזהות ‎ את ‎ הדפוס‎ 
האוטומטי ‎ של ‎ אותו ‎ בעל ‎ חי. ‎ היכולת ‎ הזו, ‎ היא ‎ זו ‎ שמקנה ‎ לו ‎ את ‎ היתרון ‎ על ‎ פני ‎ בעל ‎ החיים ‎ האחר, ‎ והיא ‎ זו‎ 
שמאפשרת ‎ לו ‎ לנצל ‎ את ‎ היתרון ‎ שלו ‎ מול ‎ החולשה ‎ (שהיא ‎ דפוס ‎ אוטומטי ‎ בלתי ‎ נשלט, ‎ היות ‎ והוא ‎ לא ‎ מודע‎ 
או ‎ מכוון) ‎ של ‎ הנטרף, ‎ ולהשתמש ‎ באותו ‎ בעל ‎ חי ‎ למחייתו ‎ והישרדותו.‎ 

כוח ‎ נוסף ‎ זה, ‎ שלצורך ‎ העניין ‎ נקרא ‎ לו‎ 'כוח ‎ החיי ‎ (כוח ‎ שבא ‎ לידי ‎ ביטוי ‎ למשל ‎ ביכולת ‎ תנועה ‎ עצמית,‎ 
בכשרון ‎ תכנון ‎ וביצוע ‎ של ‎ הזנה ‎ עצמית)‎ ,  מצביע ‎ על ‎ הבדלה ‎ שיש ‎ בה ‎ מהות ‎ שונה ‎ ונבדלת, ‎ בין ‎ מהות ‎ מין‎ 
הצומח ‎ למהות ‎ של ‎ מין ‎ החי, ‎ כוח ‎ זה ‎ מקנה ‎ עליונות ‎ למהות ‎ הזו ‎ של ‎ המין ‎ החי, ‎ על ‎ פני ‎ המהות ‎ של ‎ המין‎ 
הצומח ‎ הנחות ‎ ממנו. ‎ נוכל ‎ גם ‎ להבחין ‎ שישנה ‎ הירארכיה ‎ מסודרת ‎ ומובנית ‎ בין ‎ הכוחות ‎ השונים ‎ והנבדלים‎ 
שמהווים ‎ ביטוי ‎ לשלבי ‎ התפתחות ‎ מדורגים, ‎ שהיא ‎ כעין ‎ שרשרת ‎ מזון ‎ או ‎ פירמידה, ‎ שכל ‎ שלב ‎ התפתחותי‎ 
נמוך ‎ יותר ‎ מזין ‎ את ‎ השלב ‎ מעליו, ‎ והוא ‎ מהווה ‎ את ‎ המצע ‎ שעל ‎ גביו ‎ מתפתחת ‎ צורת ‎ החיים ‎ שמעליו.‎ 

ישנו ‎ מאפיין ‎ נוסף ‎ בהגדרת ‎ הקדושה, ‎ זו ‎ שמאפיינת ‎ את ‎ ההירארכיה ‎ של ‎ כוחות ‎ בטבע. ‎ כל ‎ כוח ‎ נוסף‎ 
שהופך ‎ להבדלה ‎ מהותית, ‎ מתפתח ‎ תמיד ‎ במקביל ‎ להתפתחות ‎ כוח ‎ מודעות, ‎ או ‎ בלשון ‎ אחר ‎ :  התפתחות‎ 
כשרון ‎ צפיה ‎ והתבוננות ‎ משוכללים ‎ יותר, ‎ ובכך ‎ הוא ‎ הופך ‎ את ‎ בעליו ‎ לשליט, ‎ בעל ‎ עליונות ‎ על ‎ הכוח‎ 
שתחתיו, ‎ שנחסר ‎ ממנו ‎ הכוח ‎ הזה. ‎ לכן ‎ בעלי ‎ החיים, ‎ הינם ‎ בעלי ‎ עליונות ‎ מוחלטת ‎ על ‎ עולם ‎ הצומח, ‎ שאין ‎ בו‎ 
את ‎ היכולת ‎ הזו.‎ 

מכאן ‎ אנו ‎ יכולים ‎ להמשיך ‎ את ‎ ההתבוננות, ‎ לגבי ‎ היחס ‎ בין ‎ בעלי ‎ החיים ‎ למין ‎ האנושי.‎ 

הכוח ‎ שנוסף ‎ לאדם ‎ הוא ‎ החשיבה. ‎ היא ‎ מאפשרת ‎ לו ‎ עליונות ‎ שהופכת ‎ אותו ‎ לשונה ‎ מהותית ‎ מבעלי ‎ החיים.‎ 
כוח ‎ החשיבה ‎ על ‎ כל ‎ מרכיביו‎ (למידה, ‎ דיבור, ‎ כתיבת ‎ הידע ‎ והעברתו ‎ מדור ‎ לדור ‎ וכד'} ‎ של ‎ המין ‎ האנושי,‎ 
הוא ‎ כוח ‎ שמאפשר ‎ לו ‎ לשלוט ‎ בכל ‎ בעלי ‎ החיים ‎ שבטבע, ‎ היות ‎ ויש ‎ לו ‎ יכולת ‎ לצפות ‎ לא ‎ רק ‎ בדפוס ‎ של ‎ בעל‎ 
חיים ‎ ספציפי, ‎ אלא ‎ של ‎ כל ‎ בעלי ‎ החיים ‎ באשר ‎ הם, ‎ אשר ‎ לכל ‎ אחד ‎ מהם, ‎ ישנו ‎ דפוס ‎ אוטומטי, ‎ אשר ‎ מציב‎ 
אותו ‎ במצב ‎ של ‎ חולשה, ‎ מצב ‎ של ‎ ניצוד, ‎ בידי ‎ האדם, ‎ בידי ‎ המין ‎ האנושי.‎ 

בכוח ‎ החשיבה ‎ האנושי, ‎ מתקיימים ‎ כל ‎ מאפייני ‎ הגדרת ‎ ההבדלה ‎ המקודשת‎ (זו ‎ המצביעה ‎ על ‎ הבדל ‎ מהותי,‎ 
זו ‎ אשר ‎ מסמנת ‎ כוח ‎ נבדל ‎ עליון ‎ שאינו ‎ קיים ‎ ברמת ‎ החיים ‎ שתחתיו)‎ : 

הוא ‎ כוח ‎ ספציפי ‎ מובחן, ‎ נבדל ‎ שאין ‎ לבעלי ‎ החיים.‎ 

הוא ‎ מאופיין ‎ ביכולת ‎ למידה ‎ והתבוננות ‎ משוכללים ‎ יותר.‎ 

הוא ‎ מאפשר ‎ עליונות ‎ מעשית, ‎ של ‎ שליטה ‎ על ‎ פני ‎ הצורות ‎ תחתיו.‎ 

הוא ‎ ניזון ‎ מצורות ‎ החיים ‎ שתחתיו, ‎ והם ‎ המצע ‎ לקיומו ‎ והתפתחותו.‎ 

להבדלה ‎ מסוג ‎ זה ‎ אנו ‎ קוראים ‎ קדושה.‎ 


לכן ‎ נוכל ‎ להגדיר ‎ את ‎ כוח ‎ החשיבה ‎ האנושי, ‎ ביחס ‎ לשאר ‎ כוחות ‎ הקיום ‎ של ‎ צורות ‎ החיים ‎ בטבע ‎ -  ככוח‎ 
נבדל ‎ מהותית, ‎ ולכן ‎ -  'מקודשי.‎ 


ומכאן, ‎ נמשיך ‎ אל ‎ השלב ‎ האחרון ‎ בהתבוננות ‎ על ‎ נושא ‎ הקדושה, ‎ ולמקור ‎ של ‎ השימוש ‎ במונח ‎ 'קדושה'‎ 
בתוך ‎ המין ‎ האנושי ‎ עצמו.‎ 

נוכל ‎ כבר ‎ להבין ‎ מראש, ‎ שהקדושה ‎ האנושית, ‎ מצביעה ‎ על ‎ כוח ‎ אשר ‎ הופך ‎ אדם ‎ לנבדל ‎ באופן ‎ מהותי ‎ מאדם‎ 
אחר, ‎ באותו ‎ יחס ‎ שבו ‎ כוח ‎ החשיבה ‎ הופך ‎ את ‎ האדם ‎ לנבדל ‎ מן ‎ החי.‎ 

אם ‎ נחפש ‎ בתודעה ‎ האנושית ‎ את ‎ הכוח ‎ שיש ‎ בו ‎ את ‎ המאפיינים ‎ של ‎ כוח ‎ שהופך ‎ מהות ‎ לנבדלת, ‎ כפי ‎ שפורט‎ 
לעיל, ‎ נמצא ‎ את ‎ הכוח ‎ של ‎ התפיסה ‎ המודעת, ‎ ככוח ‎ שעונה ‎ על ‎ כל ‎ התנאים ‎ שמהם ‎ בנויים ‎ ההבדלים‎ 
המהותיים ‎ בין ‎ דרגות ‎ הקיום ‎ שבטבע.‎ 

כוח ‎ המודעות ‎ של ‎ המין ‎ האנושי. ‎ הוא ‎ כוח ‎ הצפיה ‎ וההתבוננות ‎ במנגנוני ‎ תבניות ‎ החשיבה, ‎ ודפוסי ‎ התגובה‎ 
האוטומטיים ‎ של ‎ מערכת ‎ התודעה ‎ האנושית.‎ 

כוח ‎ זה, ‎ הוא ‎ כשרון ‎ אפשרי ‎ למימוש ‎ על ‎ ידי ‎ כל ‎ תודעה ‎ אנושית, ‎ והוא ‎ מאפשר ‎ לה ‎ יכולות ‎ שהופכות ‎ אותה‎ 
מתודעה ‎ חושבת ‎ -  מותנה, ‎ לתודעה ‎ חושבת ‎ -  חופשיה. ‎ יכולת ‎ ניהול ‎ מערכת ‎ החשיבה, ‎ הרגשות ‎ והתגובות‎ 
של ‎ התודעה ‎ האנושית, ‎ בהתאם ‎ לבחירה ‎ חופשית ‎ המודעת ‎ לכל ‎ המרכיבים ‎ המניעים ‎ אותה, ‎ הופכת ‎ את‎ 
בעליה ‎ לנבדל ‎ באופן ‎ מהותי ‎ מן ‎ האחר ‎ שאין ‎ בידו ‎ יכולת ‎ שכזו.‎ 

כשם ‎ שההבדלה ‎ בין ‎ הצומח ‎ והחי, ‎ טמונה ‎ ביכולת ‎ המין ‎ החי ‎ לקיים ‎ צורת ‎ חיים ‎ שנוצרת ‎ מתוך ‎ כוח ‎ פנימי‎ 
עצמי, ‎ של ‎ רוח ‎ חיים, ‎ ולא ‎ מתוך ‎ כוחות ‎ חיצוניים ‎ שפועלים ‎ עליו ‎ כמו ‎ מין ‎ הצומח, ‎ וכשם ‎ שההבדלה ‎ בין‎ 
המין ‎ החי ‎ למין ‎ האדם ‎ טמונה ‎ ביכולת ‎ המין ‎ האנושי ‎ לקיים ‎ צורת ‎ חיים ‎ מתוך ‎ כוח ‎ פנימי ‎ עצמי ‎ של ‎ חשיבה‎ 
ולא ‎ מתוך ‎ כוחות ‎ חיצוניים ‎ שפועלים ‎ עליו ‎ באופן ‎ אינסטקטיבי ‎ כפוי ‎ כמו ‎ מין ‎ החי, ‎ כך ‎ ההבדלה ‎ במין ‎ האדם‎ 
עצמו ‎ טמונה ‎ ביכולת ‎ האדם ‎ המודע ‎ לקיים ‎ צורת ‎ חיים ‎ שנוצרת ‎ מתוך ‎ כוח ‎ פנימי ‎ עצמי ‎ של ‎ בחירה ‎ מודעת ‎ של‎ 
מחשבותיו ‎ רגשותיו ‎ ותגובותיו, ‎ ולא ‎ מתוך ‎ כוחות ‎ חיצוניים ‎ שמפעילים ‎ אותו ‎ באופן ‎ אינסטקטיבי ‎ כפוי ‎ כמו‎ 
אצל ‎ האדם ‎ החושב ‎ אך ‎ לא ‎ מודע.‎ 

הכוח ‎ המודע ‎ נחשב ‎ נבדל‎ (ולכן‎ 'קדוש' ‎ יותר) ‎ גם ‎ ביחס ‎ ליכוח ‎ החושב", ‎ שהוא ‎ הכוח ‎ שמאפשר ‎ לאדם ‎ את‎ 
העליונות ‎ על ‎ סביבתו ‎ באמצעות ‎ יכולת ‎ התכנון ‎ והחשיבה ‎ המשוכללים ‎ שלו‎ ,  אך ‎ היות ‎ והמניעים ‎ של‎ 
הכוח ‎ החושב, ‎ אינם ‎ מודעים, ‎ לכן, ‎ פעולות ‎ של ‎ הכוח ‎ -  החושב ‎ -  הבלתי ‎ -  מודע ‎ -  למניעיו, ‎ נחשבות‎ 
מקודשות ‎ פחות ‎ ביחס ‎ לפעולות ‎ שנעשות ‎ מתוך ‎ הכוח ‎ המודע ‎ שכולל ‎ את ‎ המודעות ‎ למניעי ‎ הפעולה.‎ 


לאור ‎ ההתבוננות ‎ הזו, ‎ נוכל ‎ לסכם ‎ כך ‎ : 

הקדושה ‎ היא ‎ המודעות. ‎ (היות ‎ והיא ‎ הכוח ‎ הנבדל ‎ העליון ‎ של ‎ האדם ‎ שמאפשר ‎ לו ‎ קיום ‎ של ‎ צורת ‎ חיים‎ 
שונה ‎ מהותית, ‎ כפי ‎ ההגדרה ‎ המובחנת ‎ שאיתה ‎ מתבצעת ‎ החלוקה ‎ הטבעית ‎ של ‎ דרגות ‎ הקיום ‎ בטבע)‎ 

הקדוש ‎ הוא ‎ המודע.‎ 

ההתקדשות ‎ היא ‎ הפעולה ‎ המעוררת ‎ או ‎ מחזקת ‎ את ‎ המודעות.‎ 

המודעות, ‎ מאפשרת ‎ את ‎ האבחנה ‎ ואת ‎ ההגדרה ‎ של ‎ כל ‎ פעולה, ‎ האם ‎ היא ‎ פעולה ‎ שנוצרה ‎ מתוך ‎ כוח ‎ חשיבה‎ 
הפועל ‎ מתוך ‎ התניה ‎ לא ‎ מודעת, ‎ או ‎ פעולה ‎ שיש ‎ מאחוריה ‎ כוונה ‎ מודעת.‎ 


לכן, ‎ 'פעולה ‎ מקודשת' ‎ -  משמעותה ‎ פעולה ‎ מתוך ‎ כוונה ‎ אשר ‎ יש ‎ מודעות ‎ שלמה ‎ לכל ‎ המניעים ‎ והגורמים‎ 
שיצרו ‎ אותה ‎ והיא ‎ מאופיינת ‎ בכך ‎ שהיא ‎ בחירית ‎ לחלוטין.‎ 

היא ‎ 'מקודשת' ‎ היות ‎ והיא ‎ פעולה ‎ הקשורה ‎ לחלק ‎ המקודש ‎ של ‎ תודעת ‎ האדם, ‎ שהוא ‎ יכולת ‎ הפעולה ‎ שלו‎ 
מתוך ‎ מודעות, ‎ להבדיל ‎ מיכולת ‎ הפעולה ‎ שלו ‎ מתוך ‎ מניע ‎ מחשבתי ‎ -  הישרדותי ‎ -  אוטומטי‎ ,-חסר ‎ מודעות..‎ 
(מכאן ‎ נוצרו ‎ מטבעות ‎ לשון ‎ של ‎ מרחב ‎ מקודש, ‎ זמן ‎ מקודש, ‎ מקום ‎ מקודש, ‎ שמשמעותם, ‎ עניין ‎ שנעשה‎ 
מתוך ‎ כוונה ‎ לתכלית ‎ מסויימת, ‎ אך ‎ כמובן, ‎ 'קדושת' ‎ השם ‎ מוצדקת ‎ במלואה ‎ רק ‎ כאשר ‎ היא ‎ אכן ‎ כזו, ‎ ומביאה‎ 
לידי ‎ ביטוי ‎ את ‎ הכוח ‎ המודע ‎ המקודש ‎ של ‎ האדם ‎ ולא ‎ להיפך..)‎ 


להבדיל ‎ מהפעולות ‎ האוטומטיות‎ (גם ‎ אם ‎ נעשות ‎ מתוך ‎ מחשבה, ‎ אך ‎ היא ‎ מחשבה ‎ שאין ‎ בה ‎ מודעות‎ 
לכוונה ‎ שמניעה ‎ אותה) ‎ שהכוח ‎ שלהן ‎ בתודעה ‎ הוא ‎ יפחות ‎ מקודשי, ‎ במובן ‎ של ‎ פעולה ‎ שיש ‎ בה ‎ היבטים ‎ לא‎ 
מודעים ‎ ולא ‎ מכוונים.‎ 


ככל ‎ שהפעולה ‎ נובעת ‎ ממקום ‎ מודע ‎ יותר, ‎ גם ‎ ברמת ‎ המניע, ‎ (דהיינו, ‎ מה ‎ המניע ‎ של ‎ הכוונה ‎ הקרובה, ‎ ומה‎ 
מניע ‎ את ‎ המניע ‎ הזה ‎ וכן ‎ הלאה‎ ), ‎ הריהי ‎ מקודשת ‎ יותר ‎ ומחזקת ‎ בהתאמה ‎ את ‎ הכוח ‎ המודע ‎ של ‎ האדם. ‎ כוחו‎ 
המקודש. ‎ הכוח ‎ שנובע ‎ ממהותו ‎ הפנימית ‎ המקודשת‎ (הנבדלת ‎ מהותית), ‎ שאין ‎ אותה ‎ לשאר ‎ היצורים‎ 
שבטבע. ‎ הוא ‎ גם ‎ הכוח, ‎ שמתחזק ‎ וגדל ‎ ככל ‎ שמשתמשים ‎ בו ‎ במודע, ‎ עוד ‎ ועוד.‎ 

כוח ‎ זה ‎ הוא ‎ המהות ‎ העמוקה ‎ של ‎ האדם ‎ שנקראת ‎ יצלם ‎ אלוהים' ‎ היות ‎ והוא ‎ כוח ‎ תפיסה ‎ אנושי, ‎ שיש ‎ בו‎ 
דמיון ‎ לתפיסה ‎ האלוהית‎ (שהיא ‎ תפיסה ‎ של ‎ מודעות ‎ שלמה ‎ ומלאה ‎ לכל ‎ הקיים, ‎ כמו ‎ שהתברר ‎ בפרק ‎ א),‎ 
והוא ‎ הכוח, ‎ איתו ‎ יכול ‎ האדם ‎ להפסיק ‎ את ‎ הסבל ‎ האנושי, ‎ ולחיות ‎ חיי ‎ גן ‎ עדן, ‎ רווחה, ‎ שלווה ‎ שלום‎ 
והרמוניה. ‎ בינו ‎ לבין ‎ עצמו, ‎ בינו ‎ לבין ‎ סביבתו.‎ 


האדם ‎ הוא ‎ שהופך ‎ משהו ‎ ליקדוש', ‎ האדם ‎ הוא ‎ שהופך ‎ את ‎ החיים ‎ ליקדושים', ‎ האדם ‎ הוא ‎ שהופך ‎ את‎ 
התודעה ‎ האנושית ‎ למקודשת.‎ 

ביד ‎ האדם ‎ להתקדש, ‎ (היינו ‎ לחיות ‎ באופן ‎ נבדל ‎ מחיי ‎ אנוש ‎ רגילים ‎ בלתי ‎ מודעים) ‎ על ‎ ידי ‎ כוחו ‎ המודע,‎ 
(שהוא ‎ היכוח ‎ הקדוש' ‎ היינו ‎ הנבדל, ‎ והוא ‎ גם ‎ 'הכוח ‎ המקדש' ‎ היינו ‎ הכוח ‎ היוצר ‎ על ‎ ידי ‎ השימוש ‎ בו ‎ את‎ 
הקדושה ‎ -  הנבדלות‎ ) 


הערות ‎ וראשי ‎ פרקים‎ : 

קדושים ‎ תהיו. ‎ מודעים ‎ תהיו. ‎ ממלכת ‎ כהנים ‎ וגוי ‎ קדוש. ‎ עם ‎ שמפיץ ‎ את ‎ בשורת ‎ הכוח ‎ המודע ‎ האנושי‎ 
לאנושות, ‎ ומלמד ‎ את ‎ חוקיו, ‎ ואת ‎ חוקי ‎ החיים ‎ החברתיים ‎ בהתאם ‎ אליו.‎ 

ויבדל ‎ אלוהים ‎ בין ‎ האור ‎ ובין ‎ החושך.‎ 

ההבדלה ‎ הבסיסית.‎ 

ויאמר ‎ אלוהים ‎ יהי ‎ רקיע ‎ בתוך ‎ המים ‎ ויהי ‎ מבדיל ‎ בין ‎ מים ‎ למים. ‎ בכל ‎ הבדלה, ‎ יש ‎ רקע ‎ שעל ‎ גביו ‎ מתרחשת‎ 
ההבדלה ‎ וביחס ‎ אליו.‎ 

מים ‎ עליונים ‎ ותחתונים.‎ 

צלם ‎ אלוהים. ‎ התפיסה ‎ המקודשת ‎ העליונה, ‎ שהיא ‎ המודעות, ‎ המיוצגת ‎ על ‎ ידי ‎ כוח ‎ המודע ‎ של ‎ האדם.‎ 
רמב״ם ‎ מורה ‎ נבוכים ‎ חלק ‎ א' ‎ פרקים ‎ א' ‎ ב'‎ 

קדוש ‎ קדוש ‎ קדוש ‎ יהוה ‎ צבאות. ‎ שלושת ‎ הבדלות ‎ המהות.‎ 


